РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11Број 06-2/314-19

27. новембар 2019. године

Б е о г р а д

ЗАПИСНИК

95. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 27. НОВЕМБРА 2019. ГОДИНЕ

Седница је почела у 12,30 часова.

Седници је председавала др Александра Томић, председник Одбора.

Седници су присуствовали чланови Одбора: Зоран Бојанић, Горан Ковачевић, Соња Влаховић, Оливера Пешић, Србислав Филиповић, Милорад Мијатовић, Момо Чолаковић и Золтан Пек.

Седници су присуствовали заменици чланова Одбора: Тања Дамњановић Томашевић (заменик Верољуба Арсића), Зоран Деспотовић (заменик Миљана Дамјановића) и Владимир Ђурић (заменик Александра Стевановића)

Седници нису присуствовали чланови Одбора: Душан Бајатовић, Милорад Мирчић, Горан Ћирић, Милан Лапчевић и Војислав Вујић, као ни њихови заменици.

Седници су присуствовали представници Министарства финансија: Јелена Танасковић, државни секретар, Славица Савичић, државни секретар, Дарко Комненић, в.д. помоћник министра, Драган Демировић, в.д. помоћник министра, Љиљана Петровић, шеф одсека за порез на имовину, Биљана Тодоровић, шеф одсека за порез на добит правних лица, Светлана Кузмановић Живановић, шеф одсека за порез на доходак грађана и систем доприноса за социјално осигурање, Милена Тадић, шеф одсека за таксе и накнаде, Маријан Блешић, руководилац групе за порески поступак и пореску администрацију, Оливера Попарић Ружић, виши саветник и Љиљана Манојловић, млађи саветник. Седници су присуствовали и Бојана Станић, државни секретар у Министарству за рад и Радан Костић, директор Фонда за социјално осигурање војних осигураника.

На предлог председника, већином гласова **(10 гласова за, један народни посланик није гласао), Одбор је утврдио** следећи

Д н е в н и р е д:

- Усвајање записника са 92. седнице Одбора;

1. Разматрање Предлога одлуке о давању сагласности на Одлуку о изменама Финансијског плана Фонда за социјално осигурање војних осигураника за 2019. годину, који је поднела Влада (број 400-2728/19 од 4. новембра 2019. године);

2. Разматрање Предлога закона о изменама и допунама Закона о доприносима за обавезно социјално осигурање, који је поднела Влада (број 18-2719/19 од 1. новембра 2019. године), у начелу;

3. Разматрање Предлога закона о изменама и допунама Закона о пореском поступку и пореској администрацији, који је поднела Влада (број 43-2717/19 од 1. новембра 2019. године), у начелу;

4. Разматрање Предлога закона o изменама и допунама Закона о порезу на доходак грађана, који је поднела Влада (број 43-2716/19 од 1. новембра 2019. године), у начелу;

5. Разматрање Предлога закона о изменама и допунама Закона о републичким административним таксама, који је поднела Влада (број 434-2668/19 од 25. октобра 2019. године), у начелу;

6. Разматрање Предлога закона о изменама и допунама Закона о порезима на имовину, који је поднела Влада (број 43-2667/19 од 25. октобра 2019. године), у начелу;

7. Разматрање Предлога закона о престанку важења Закона о привременом уређивању основица за обрачун и исплату плата, односно зарада и других сталних примања код корисника јавних средстава, који је поднела Влада (број 120-2662/19 од 25. октобра 2019. године), у начелу;

8. Разматрање Предлога закона о изменама и допунама Закона о порезу на добит правних лица, који је поднела Влада (број 43-2602/19 од 18. октобра 2019. године), у начелу;

9. Разматрање Предлога закона о изменама и допунама Закона о порезима на употребу, држање и ношење добара, који је поднела Влада (број 43-2604/19 од 18. октобра 2019. године), у начелу;

10. Разматрање Извештаја Радне групе за утврђивање испуњености услова у поступку предлагања кандидата за избор председника и четири члана Савета Комисије за контролу државне помоћи.

Пре преласка на рад по утврђеним тачкама дневног реда, већином гласова **(10 гласова за, један народни посланик није гласао), Одбор је, без примедби,**  усвојио записник са 92. седнице Одбора.

Већином гласова **(10 гласова за, два народна посланика нису гласала) у**својен је предлог председника Одбора да се, ради ефикаснијег рада Одбора, о тачкама дневног реда: 1-9 води заједнички начелни и јединствени претрес, у складу са чланом 76. Пословника, а да се, потом, о свакој тачки дневног реда Одбор посебно изјасни.

**1-9 ТАЧКА ДНЕВНОГ РЕДА – обједињен начелни и јединствени претрес**

Државни секретари Јелена Танасковић и Славица Савичић образложиле су предложене акте према тачкама утврђеног дневног реда. Као главне разлоге за измене и допуне ових аката наводе следеће:

Доношење одлуке о давању сагласности на Одлуку о изменама Финансијског плана војних осигураника за 2019. годину предложено је због чињенице да су приходи буџета војних осигураника увећани за 36. 519.000 динара, и то из неутрошених средстава из претходне године, што је омогућило да се за исти износ увећају расходи тако да ће, након усвојеног ребаланса финансијског плана, приходна и расходна страна буџета фонда износити 5. 436. 519. 000 динара. Остварени вишак средстава усмерен је за набаку фармацеутских и здравствених материјала, као и за одређене облике здравствене заштите војних осигураника.

Предлогом закона о изменама и допунама Закона о доприносима за обавезно социјално смањују се стопе доприноса за пензијско и инвалидско осигурање које уплаћују послодавци, и то за 0,5 одсто; уводе се нове олакшица за послодавце - новооснована привредна друштва која обављају иновациону делатност, као и за послодавце који заснују радни однос са квалификованим новозапосленим лицем; продужен је период примене постојећих олакшица за запошљавање нових лица; смањене су основице доприноса на зараду лица која заснују радни однос са послодавцем као новонастањени обвезници на територији Републике Србије и за којима, као лицима са посебним стручним знањима, постоји потреба на домаћем тржишту рада; измењен је период за обрачунавање просечне месечне зараде на републичком нивоу.

Предлогом закона о изменама и допунама Закона о пореском поступку и пореској администрацији уводи се ефикасније поступање пореских органа, а подношењем електронске пријаве на порез побољшава се електронска комуникација између пореских органа и пореских обвезника. У циљу сузбијања сиве економије, прецизирају се одредбе којима се спречавају порески обвезници да складиште или смештају добра, односно обављају делатност у просторијама ван контроле пореских органа; прецизирају се одредбе о испуњењу пореске обавезе у стечају, као и случајеви привременог одузимање ПИБ-а, уз прописивање одговарајућих прекршајних казни, у складу са изменама у овом предлогу закона.

Предлогом закона о изменама и допунама Закона о порезу на доходак грађана стварају се услови за даљу свеобухватну реформа пословања и веће фискално растерећење привредних субјеката. У том смислу, предложено је повећање неопорезивог износа зараде, унапређен је систем паушалног опорезивања прихода од обављања самосталне делатности, стимулисано је запошљавања увођењем нових олакшица за запошљавање одређених категорија лица и продужењем периода примене постојећих олакшица.

Предлогом закона о изменама и допунама Закона о републичким административним таксама врши се усаглашавање овог закона са одредбама Закона о буџетском систему којим је прописано да се таксе и висина таксе могу одређивати само законом или се тим законом може дати право органу локалне власти да утврди њихову висину, а да се само изузетно посебним законом може дати право кориснику јавних средстава, који није корисник средстава буџета Републике Србије, да утврди висину таксе за јавне услуге које пружа. Поред наведеног, у периоду од последњих измена и допуна Закона о републичким административним таксама донет је одређени број прописа којима се прописују радње за које се плаћају републичке административне таксе, што је такође предмет регулисања овог предлога закона. Значајнија новина је да се за све поступке који се воде код јавног бележника, од 1. јануара 2021. године, неће подносити пореске пријаве већ ће службена размена података омогућавати ефикаснији порески поступак и брже доношење решења.

Предлогом закона о престанку важења Закона о привременом уређивању основица за обрачун и исплату плата, односно зарада и других сталних примања код корисника јавних средстава суштински се укидају кризне мере фискалне консолидације које се односе на умањење плата, односно зарада, с обзиром на то да достигнути ниво финансијске стабилности, услед привредног раста и значајних инвестиционих активности, омогућава одрживо повећање пензија и плата у јавном сектору.

Законом о изменама и допунама Закона о порезу на добит правних извршено је потребно усклађивање са захтевима међународних организација, а најзначајније промене односе се на усаглашавање са законом којим се уређује конверзија стамбених кредита индексираних у швајцарским францима; створени су услови за примену БЕПС акционог плана 13 у вези са извештавањем о трансакцијама између правних лица - чланова међународне групе повезаних лица; подстиче се улагање у инвестиционе фондове основане у складу са законом о алтернативним инвестициони фондови и укида се двоструко опорезивања резидентних обвезника који делатност обављају и у иностранству.

Предлогом закона о изменама и допунама Закона о порезима на употребу, држање и ношење добара врши се усаглашавање са законом којим се уређују оружје и муниција, те се све чињенице од утицаја на опорезивање везују се за регистровање оружја. Као подстицај унапређењу стандарда у области заштите животне средине и еколошки одговорнијем понашању, предложено је увођење пореског ослобођења за возила чији је један од погона електрични (хибридна возила).

У начелној расправи о предлозима закона учествовали су чланови и заменици чланова Одбора Владимир Ђурић, Александра Томић, Горан Ковачевић, као и Драган Демировић, представник предлагача закона.

Владимир Ђурић је затражио од представника предлагача закона додатна објашњења која се односе на члан 18. Предлога закона о изменама и допунама Закона о порезу на доходак грађана. Овим чланом одређују се критеријуми који су од значаја за утврђивање осталих прихода предузетника и опорезивање тих прихода. Владимир Ђурић упозорио је на околност да је код предузетника, поготово у информатичком сектору, овај члан Предлога закона изазвао многе полемике јер, како наводи, у практичној примени закона може доћи до неуједначеног поступања пореских инспектора приликом спровођења теста самосталности.

Представник предлагача закона одговорио је да су о изменама и допунама тог закона одржане потребне стручне консултације, те да је намера предлагача закона била да се прописивањем јасних критеријума обезбеди потпуна правна сигурност у овој области. Нагласио је да и Закон о пореском поступку и пореској администрацији прописује начело фактицитета, којим је утврђено да се пореске чињенице тумаче у складу са њиховом економском суштином. Прописивањем јасних критеријума законом којим се уређује порез на доходак грађана суштински се разрађује начело фактицитета, које је у нашем правном систему у примени још од 2003. године.

Председник Одбора др Александра Томић позвала је на наставак расправе о овој значајној теми на седници Народне скупштине.

По завршетку дискусије, приступило се гласању о наведеним предлозима аката, у начелу:

1.тачка

Одбор је већином гласова **(10 гласова за, један уздржан, један није гласао) усвојио**

И З В Е Ш Т А Ј

Одбор је, у складу са чл. 155. став 2. и 193. Пословника Народне скупштине, одлучио да предложи Народној скупштини да прихвати Предлог одлуке о давању сагласности на Одлуку о изменама Финансијског плана Фонда за социјално осигурање војних осигураника за 2019. годину.

За известиоца Одбора на седници Народне скупштине одређена је др Александра Томић, председник Одбора.

2. тачка

Одбор је већином гласова **(11 гласова за, један није гласао) усвојио**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о доприносима за обавезно социјално осигурање, у начелу.

За известиоца Одбора на седници Народне скупштине одређена је др Александра Томић, председник Одбора.

3.тачка

Одбор је већином гласова **(10 гласова за, један уздржан, један није гласао) усвојио**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о пореском поступку и пореској администрацији, у начелу.

За известиоца Одбора на седници Народне скупштине одређена је др Александра Томић, председник Одбора.

4. тачка

Одбор је већином гласова **(10 гласова за, један против, један није гласао) усвојио**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона изменама и допунама Закона о порезу на доходак грађана, у начелу.

За известиоца Одбора на седници Народне скупштине одређена је др Александра Томић, председник Одбора.

5. тачка

Одбор је већином гласова **(10 гласова за, два нису гласала) усвојио**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о републичким административним таксама, у начелу.

За известиоца Одбора на седници Народне скупштине одређена је др Александра Томић, председник Одбора.

6. тачка

Одбор је већином гласова **(10 гласова за, два нису гласала) усвојио**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезима на имовину, у начелу.

За известиоца Одбора на седници Народне скупштине одређена је др Александра Томић, председник Одбора.

7. тачка

Одбор је већином гласова **(10 гласова за, два нису гласала) усвојио**

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о престанку важења Закона о привременом уређивању основица за обрачун и исплату плата, односно зарада и других сталних примања код корисника јавних средстава, у начелу.

За известиоца Одбора на седници Народне скупштине одређена је др Александра Томић, председник Одбора.

8. тачка

Одбор је већином гласова **(10 гласова за, два нису гласала) усвојио**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезу на добит правних лица, у начелу.

За известиоца Одбора на седници Народне скупштине одређена је др Александра Томић, председник Одбора.

9. тачка

Одбор је већином гласова **(10 гласова за, два нису гласала) усвојио**

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о изменама и допунама Закона о порезима на употребу, држање и ношење добара, у начелу.

За известиоца Одбора на седници Народне скупштине одређена је др Александра Томић, председник Одбора.

**10. ТАЧКА ДНЕВНОГ РЕДА: Разматрање Извештаја Радне групе за утврђивање испуњености услова у поступку предлагања кандидата за избор председника и четири члана Савета Комисије за контролу државне помоћи.**

Председник Радне групе др Милорад Мијатовић прочитао је извештај, који гласи:

ИЗВЕШТАЈ

Радна група за утврђивање испуњености услова у поступку предлагања кандидага за избор председника и четири члана Савета Комисије за контролу државне помоћи је, на првом састанку одржаном 20. новембра 2019. године, размотрила пријаве поднете на конкурс за избор органа Комисије за контролу државне помоћи и утврдила који кандидати испуњавају услов за учешће у даљем поступку избора.

Конкурс за избор председника и четири члана Савета Комисије објављен је у „Службеном гласнику РС' број 75/19, дневном листу „Политика", на интернет страници Народне скупштине као и на интернет страници Комисије за контролу државне помоћи, 23. октобра 2019. године, са роком од 20 дана за подношење пријава.

На конкурс се јавило укупно седамнаест кандидата.

1. Радна група је, ради провере и утврђивања испуњености услова наведених ујавном конкурсу, извршила увнд у поднете прнјаве и пратећу документацију.

Након увида у пристигле пријаве кандидата, Радна група је констатовала следеће:

- На јавни конкурс за избор органа Комисије пристигло је укупно седамнаест благовремених пријава, од којих две нису поднете у складу са условима одређеним јавним конкурсом;

* Кандидат Даница Димитров не испуњава услов конкурса у смислу потребног радног искуства. Из приложене документације се види да је кандидат звање дипломираног економисте стекла 2014. године. Закон о контроли државне помоћи у члану 12. прописује да је потребно радно искуство у струци, са дипломом факултета, у трајању од најмање 7 година.
* Кандидат Александар Ивановић, не испуњава услове конкурса у погледу исправа које је потребно доставити уз пријаву као доказ о испуњености услова наведених у конкурсу. У јавном конкурсу је наведено да се сви потребни докази о испуњености услова достављају у оригиналу или овереној фотокопији. Именовани и поред упозорења на последице недостављања потребних прилога није ни у накнадном року доставио потребну документацију.
* Критеријуме и услове из Закона о контроли државне помоћи и оглашеног јавног конкурса испуњава 15 кандидата, и то:

1. Братислав Станковић, др правних наука

2 .Ана Николић, дипломирани правник

3. Мирјана Мишковић Вукашиновић, дипломирани правник-мастер

4. Љиљана Благојевић, дипломирани правник

5. Станко Булајић. др економских наука

6. Марко Обрадовић, дипломирани економиста-масгер

7. Марко Видаковић, дипломирани економиста

8. Драган Ћурђевић, мр економских наука

9. Душица Ћорђевић, дипломирани правник

10. Владимир Антонијевић, дипломирани правник-мастер

11. Наташа Ковачевић, др економских наука

12. Марина Јоксимовић, дипломирани инжењер пољопривреде

13. Митар Дробњаковић, мр економских наука

14. Милоје Обрадовић, др економских наука

15. Бобан Стојановић, др економских наука

2. Одлуку о датуму и времену одржавања разговора са кандидатима који су испунили услов да се нађу у даљем поступку избора донеће Одбор за финансије, републички буцет и контролу трошења јавних средстава на наредној седници Одбора.

Одбор је једногласно **(10 гласова за) усвојио Извештај Радне групе.**

**На предлог председника Одбора,** Одбор је једногласно **(10 гласова за) одлучио да се разговор са кандидатима који су испунили услов да учествују у даљем поступку избора одржи 3. децембра 2019. године, у уторак, у 12 часова.**

Седница Одбора је завршена у 13,40 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић др Александра Томић